બિજીંગ- ચીનના પ્રેસિડેન્ટ શી જિનપિંગે જણાવ્યું છે કે, ચીન તેની એક ઈંચ જમીન પણ જતી નહીં કરે. અને પોતાની સમ્પ્રભુતાની રક્ષા કોઈપણ ભોગે કરશે. ઉલ્લેખનીય છે કે, ગત સપ્તાહે ચીનના વર્ષો જૂના બંધારણમાં બદલાવ કરવામાં આવ્યો છે, જેથી હવે જિનપિંગ પોતે ઈચ્છે ત્યાં સુધી ચીનના પ્રેસિડેન્ટ પદ ઉપર રહી શકે છે. ભારત સાથે સરહદી વિવાદ ઉપરાંત ચીન પૂર્વ ચીન સાગરના ટાપુ પ્રદેશ ઉપર પણ પોતાનો અધિકાર જણાવી રહ્યું છે, આ ક્ષેત્ર જાપાનના પ્રશાશન વિસ્તારમાં આવે છે. આ ઉપરાંત દક્ષિણ ચીન સાગરમાં પણ નિયંત્રણને લઈને વિયેતનામ, ફિલીપિન્સ, મલેશિયા, બ્રૂનેઈ અને તાઈવાન સાથે ચીનનો વિવાદ ચાલી રહ્યો છે. ચીનના સંસદના 18 દિવસ ચાલેલા સત્રના અંતિમ દિવસે પોતાના 30 મિનિટના ભાષણમાં જિનપિંગે કહ્યું કે, ‘ચીનના લોકોનો દ્રઢ સંકલ્પ છે કે, ચીનની એક ઈંચ જમીન પણ અમે જતી નહીં કરીએ’.